Fløysvik etter Lillian-flørt: - Jeg stiller ikke opp i Playboy med henne!
Dommeren klarer som regel å havne midt i debatten etter «Skal vi danse»-sendingene, og kveldens premiereshow var intet unntak. To av sesongens kvinnelige deltakere kommenterte dommeren etter at premieresendingen var over. Vebjørn imponerte dommerne: Les alt om hva som skjedde i premieresendingen av Skal vi danse! Lillian Müller skrudde virkelig på sjarmen overfor Fløysvik, både under sending og etterpå da hun møtte VG til intervju. - Han sa jeg hadde følelser for dans! Og etterpå tok vi bilder sammen, så jeg er i himmelen i kveld jeg, sa Lillian om Tor etter debuten. - Kan det lønne seg å flørte med Tor? - Ja, vi hadde en flørt i kveld vi altså. Han er søt, kjempesjarmerende og har absolutt sex-appeal! Fløysvik tok flørten med et kjempesmil da VG traff ham like etterpå. - Jeg er eldre enn Lillian, så hun finner noen i samme aldersgruppen. Men jeg kommer ikke til å posere i Playboy med henne - og jeg kommer ikke til å se noen pornofilmer sammen med Lillian Müller, fleipet dommeren. Lillian Müller endte sist etter at dommerne hadde sagt sitt i kveld, med sine 19 poeng. Best av alle var Vebjørn Sand som fikk 33 poeng til sammen. Se alle poengsummene nederst i saken! Linni Meister, som kom inn i Skal vi danse kun en uke før sendingene startet, har også kommentert Fløysvik denne uken. Men på bloggen sin avslørte hun at hun ikke var helt sikker på hvordan dommeren ser ut. - Linni møtte meg i Bygdøy Alle for noen dager siden og skrek ut på bloggen: Jippi, jeg traff Finn Schjøll! Men det var altså meg, hun kommer ikke til å se Finn Schjøll i dommerpanelet i Skal vi danse! Linni mener de to nå er skuls, men synes ikke Fløysvik bør være misfornøyd med sammenligningen. - Jeg synes Blomster-Finn er en flott kar, det er ikke noe feil å bli sammenlignet med han. Men det var altså bare jeg som skrev feil på bloggen min.Vebjørn Sand og Nadya Khamitskaya 33 Hanne Sørvåg og Egor Filipenko 31 Cathrine Larsåsen og Tom Erik Nilssen 30 Lasse Ottesen og Olga Divakova 28 Ben Adams og Tone Jacobsen 27 Steinjo og Marianne Sandaker 27 Linni Meister og Calle Sterner 27 Marit og Lars Aleksander 24 Eldar Vågan og Elena Bokoreva Wiulsrud 22 Lars Erik Blokkhus og Maria Sandvik 22 Lillian Müller og Glenn Jørgen Sandaker 19
Lillian Müller skrudde på sjarmen overfor dommer Tor Fløysvik. Fløysvik tviler likevel på om han blir noen Hugh Hefner fremover.